OpenLLM-France/wikimedia huggingface dataset:
# Dvóriki

Dvóriki (en rus: Дворики) és un poble de l'óblast de Tula, a Rússia, segons el cens del 2010 tenia 331 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Dwara Nong-tyr-men

Nong-tar-men (o Dwara Nong-tyr-men) és un dels estats Khasis de Meghalaya.
La població el 1881 era de 424 habitants i els ingressos de 25 lliures quasi totalment derivat de la pedreres de cal. El sobirà porta el títol de sardar i el 1881 el seu nom era U Jantrai. Produïa taronges i nous a més de productes comuns.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Toyota (desambiguació)

«Toyota» té aquests significats:
* Toponímia:
** Toyota (ciutat), ciutat japonesa a la prefectura d'Aichi, a l'est de Nagoya
** Toyota Center, pavelló dels Rockets de l'NBA, els Comets de la WNBA i els Aeros de l'AHL
** Toyota Park, estadi de futbol de Chicago dels Chicago Fire
** Toyota Stadium, estadi de futbol a Frisco, Texas, a l'àrea metropolitana de Dallas
* Organitzacions:
** Toyota F1, equip amb el qual la multinacional japonesa Toyota va competir entre les temporades 2002 i 2009 de Fórmula 1
** Toyota Motor Corporation o Toyota, corporació multinacional japonesa que fabrica automòbils, incloent les filials Daihatsu i Hino
** Toyota-United Pro Cycling Team, equip ciclista professional estatunidenc de categoria Continental
* Automòbils:
** Toyota Auris, cotxe de tipus compacte fabricat per Toyota que substituí el Toyota Corolla a Europa
** Toyota Camry, cotxe de tipus mid size fabricat per Toyota
** Toyota Comfort, automòbil fabricat per Toyota des de (1995 - 2017) amb l'objectiu d'esdevindre taxi al Japó
** Toyota Corolla, automòbil del segment C produït pel fabricant japonès d'automòbils Toyota des de l'any 1966
** Toyota Corolla Verso, monovolum del segment C desenvolupat pel fabricant d'automòbils japonès Toyota
** Toyota JPN Taxi, automòbil dedicat per a taxi fabricat per Toyota Kong)
** Toyota Prius, automòbil amb motor híbrid de gasolina i elèctric
** Toyota Supra, esportiu de tracció del darrere produït pel fabricant japonès Toyota (1979 -2002)
** Toyota Tacoma, vehicle compacte de tipus pick up construït per Toyota des de l'any 1995
** Toyota Tundra, vehicle de tipus full size pick-up fabricat per Toyota des de l'any 2000 com a substitut de l'anterior Toyota T100
** Toyota Yaris, automòbil del segment B produït pel fabricant japonès Toyota
# Toyonaka

Toyonaka (豊中市 Toyonaka-shi) és una ciutat i municipi de la prefectura d'Osaka, al Japó. És la cinquena ciutat en població de la prefectura d'Osaka.

## Geografia

Toyonaka es troba al nord de la ciutat d'Osaka, limitant a l'oest amb el municipi d'Amagasaki i d'Itami, els dos a la prefectura de Hyogo, el darrer amb el qual comparteix part del complex de l'Aeroport Internacional d'Osaka. A l'est limita amb el municipi de Suita. També comparteix amb el terme municipal de Suita el barri residencial Senri New Town. Al nord limita amb els municipis d'Ikeda i Minō.

## Història

La ciutat va ser fundad en el seu estatus legal actual el 15 d'octubre de 1936.

## Política
### Assemblea municipal

La composició del ple municipal de Toyonaka és la següent:
| Partit | Partit | Regidors |
| Kōmeitō | KMT | 9 / 34 |
| Associació de la Restauració d'Osaka | OIK | 7 / 34 |
| Partit Liberal Democràtic | PLD | 5 / 34 |
| Partit Comunista del Japó | PCJ | 4 / 34 |
| PDC-PDG | PDC-PDG | 4 / 34 |
| Independents | | 5 / 34 |
| Escons vacants | | 0 / 34 |

### Alcaldes

En aquesta taula només es reflecteixen els alcaldes democràtics, és a dir, des de l'any 1947.
| Període | Alcalde | Partit |
| 1947-1951 | Kōtarō Fujii | Ind |
| 1951-1955 | Juuzō Tsukamoto | PSJ |
| 1955-1966 | Tasuku Fujito | Ind. |
| 1966-1974 | Yoshiharu Takeuchi | Ind. |
| 1974-1990 | Teruo Shimomura | Ind. |
| 1990-1998 | Minoru Hayashi | Ind. |
| 1998-2006 | Sadateru Isshiki | Ind. |
| 2006-2018 | Keichirō Asari | Ind |
| 2018- | Shigeki Osanai | Ind |

## Gent popular

* Osamu Tezuka, dibuixant de manga.

## Referències

* ↑ Amb el suport del PLD, Komeito, PSD, PD, PDC, PE i PL, en contra del candidat regionalista (ARO)
# Titanis walleri

Titanis walleri (Titanis, gr. "tità", raça de poderosos déus de la mitologia grega) és un gènere d'aus no voladores de l'ordre Cariamiformes que va viure en el període Pliocè, fa 4 milions d'anys.

## Descripció

Les ales eren petites i no podrien haver estat utilitzades per al vol. Tènia ossos articulats en un inusual conjunt d'estructures similars, la qual cosa suggereix que podrien ser flexibles fins a cert punt. També va tenir un canell relativament rígid, que no permetia al braç doblegar la mà contra l'esquena en la mateixa mesura que altres aus. Això va portar al científic R.M. Chandler a suggerir que les ales van poder tenir el suport d'algun tipus de recuperació, similar a la part mòbil de les mans dels dinosaures. No obstant això, posteriorment es va assenyalar que aquesta ala de l'estructura comuna i el canell no és de fet únic, i està present en Seriamas (moderns membres del mateix grup d'aus a la qual pertanyia Titanis), que no tenen cap especialització per agarrar amb les mans.
En general, Titanis era molt similar a Phorusrhacos i Devincenzia de Sud-amèrica, els seus parents més propers.
# Tottenham

Tottenham és un barri de Londres del districte de Haringey, al nord de Charing Cross.

## Topònim

Es creu que el topònim de Tottenham prové del nom de Tota, un agricultor, propietari d'un caseriu que va ser esmentat al llibre Domesday Book, per la qual cosa "Tota's hamlet" podria haver esdevingut Tottenham. Al Domesday apareix com Toteham.

## Referències

* ↑ «DocumentsOnline | Image Details». The National Archives. [Consulta: 10 desembre 2009].

## Vegeu també

* Disturbis d'Anglaterra de 2011
* Tottenham Hotspur Football Club
# Grisons

Els Grisons o el cantó dels Grisons (romanx: Grischun o chantun Grischun, alemany: Graubünden, italià: Grigioni, llombard: Grison, francès: Grisons) és un cantó de Suïssa, l'únic on es parla el romanx (vegeu romanx i llengües retoromàniques), un dels 4 idiomes oficials de Suïssa. A més a més, s'hi parla l'alemany i l'italià.

## Geografia

La superfície del cantó és de 7.105 km². Només un terç d'aquesta àrea és considerada productiva. Els boscos cobreixen una cinquena part de l'àrea total. El cantó és quasi enterament muntanyenc i comprèn la part superior de les valls del Rin i de l'Inn. El punt més elevat és la Bernina, de 4.048 msnm.
Les valls de la part central són molt profundes, algunes d'aquestes considerades les més profundes d'Europa.
El cantó limita al nord amb el principat de Liechtenstein i amb la República d'Àustria, al sud-est amb la República d'Itàlia, al nord-est amb els cantons de Sant Gal i Glarus, al nord-oest amb el cantó d'Uri i al sud-oest amb el cantó del Ticí. La capital n'és Coira (Chur). Les universalment conegudes ciutats de Klosters, Davos i Sankt Moritz es troben també en el cantó dels Grisons, i se'n destaca la vall oriental de l'Engadina com la zona que en territori suís manté més naturalment l'ambient.

## Història

En temps de l'Imperi Romà s'anomenava Canini Campi.

## Regions

    Vegeu l'article principal Regions del Cantó dels Grisons
El cantó està dividit en els districtes següents:
* Albula
* Bernina
* Hinterrhein
* Imboden
* Engiadina Bassa/Val Müstair
* Landquart
* Maloja
* Moesa
* Plessur
* Prättigau/Davos
* Surselva

## Vegeu també

* Municipis del Cantó dels Grisons
* Tres Lligues

## Referències

* ↑ «Grisons». Gran Enciclopèdia Catalana. Barcelona: Grup Enciclopèdia Catalana.
# Quaranta-dos

El quaranta-dos és un nombre parell que s'escriu 42 en xifres àrabs i XLII en les romanes. És un nombre compost que precedeix el quaranta-tres i segueix el quaranta-u.
Ocurrències del 42:
* És el nombre de dents dels gossos i llops
* És el nombre atòmic del molibdè
* Els antecedents de Jesús (en generacions) citats als evangelis
* el Ma'at egipci o llei moral suprema té 42 principis
* Segons la Càbala, Déu creà l'univers gràcies a aquest nombre. Potser per aquest motiu és «La Resposta a la Pregunta Definitiva sobre la Vida, l'Univers i Tot Plegat» en la paròdica Guia galàctica per a autostopistes de Douglas Adams
* És un nombre de la mala sort per als japonesos, perquè es pronuncia d'una manera semblant a «anar a morir»
* L'any 42, el 42 aC o el 1942
* Als 42 anys es compleixen les noces de nacre
* L'agent Mulder, de la sèrie X-Files, viu a l'apartament 42
* És el darrer nombre de la sèrie de nombres misteriosos de Lost
* Una marató té 42,195 km
* El numeral preferit del doctor protagonista de House
# Paula Prado del Río

Paula Prado del Río (Santiago de Compostela, 30 de març de 1971) és una política espanyola del Partit Popular. És diputada al Parlament de Galícia i secretària general del Partit Popular de Galícia. Amb anterioritat, ha estat senadora a les Corts Generals i regidor a l'Ajuntament de Santiago de Compostel·la.

## Trajectòria

Llicenciada i Doctora en Dret per la Universitat de Santiago de Compostel·la. És advocada especialista en dret de família.
Va ser regidora del PPdeG a Santiago de Compostel·la entre 2007 i 2013, sent portaveu del Grup Municipal i portaveu de la Junta de Govern local des de 2011.
El 2009 va ser candidata a les eleccions al Parlament de Galícia per la província de La Corunya, va ser escollida diputada i va esdevenir portaveu de Justícia del Grup Popular. A les autonòmiques de 2012 va tornar a ser elegida diputada i va ser nominada portaveu de l'àrea de Presidència i Vicepresidència del Grup Parlamentari Popular. El 2013 va ser nomenada portaveu del Partit Popular de Galícia.
En les eleccions generals de 2015 es va presentar al Senat per la província de La Corunya i va ser elegida senadora .
A les eleccions al Parlament de Galícia el setembre de 2016 va ser triada diputada i viceportaveu del Grup Popular, va exercir la presidència de la Comissió no permanent d'estudi per a la Igualtat i per als Drets de les Dones. Va ser reelegida a les eleccions autonòmiques de 2020, exercint com a viceportaveu del Grup Parlamentari Popular. El 2022 fou nomenada secretària general del PPdG.

## Referències

* ↑ «Paula Prado del Río - Parlamento de Galicia». Parlament de Galícia, 2018. [Consulta: 8 agost 2018].
* ↑ «El Parlamento de Galicia demanda medidas legales para luchar contra la ocupación de viviendas» (en castellà), 04-11-2020. [Consulta: 18 febrer 2024].
* ↑ «Paula Prado será la nueva secretaria general del PPdeG» (en castellà), 19-05-2022. [Consulta: 18 febrer 2024].
# Pierre Barillet

Pierre Barillet (16è districte de París, 24 d'agost de 1923 - 7è districte de París, 8 de gener de 2019) va ser un autor dramàtic francès. En col·laboració amb Jean-Pierre Grédy van escriure una trentena d'obres de teatre de l'anomenat teatre de bulevard, algunes de les quals han esdevingut autèntics èxits de públic: Le Don d'Adèle, Fleur de cactus, Folle Amanda, Potiche...

## Obres
### Obra dramàtica

(en col·laboració de Jean-Pierre Grédy)
* 1948: Le Don d'Adèle. Obra en 4 actes. Estrenada al Casino municipal de Niça el mes de novembre de 1949. Adaptat al català com El do d'Adela per Joan Vilacasas i estreneat el 1971 al Teatre Romea, Barcelona
* 1950: Ami-ami. Comèdia en 3 actes. Estrenada al teatre Daunou, el 9 de desembre de 1950.
* 1952: Le Bon Débarras. Comèdia en 3 actes. Estrenada al teatre Daunou, el 9 de febrer de 1952.
* 1952: La Reine blanche. Comèdia en 3 actes. Estrenada al Théâtre Michel, el 10 de setembre de 1953.
* 1955: L'Or et la paille. Comèdia en 3 actes. Estrenada al Théâtre Michel de París, el 3 de novembre de 1956.
* 1955: La Plume. Comèdia en 3 actes. Estrenada al teatre Daunou de París, el 12 de gener de 1956.
* 1958: Les Choutes. Estrenada al teatre des Nouveautés, el 7 de febrer de 1959.
* 1958: Le Chinois. Estrenada al teatre de La Bruyére, el 30 d'octubre de 1958.
* 1960: Le Grand Alfred. Estrenada al teatre Michel de París.
* 1963: Fleur de cactus. Comèdia en 2 actes. Estrenada al teatre dels Bouffes-Parisiens, el 23 de setembre de 1964. Estrenada com a Flor de cactus el 2009 pel teatre L'Escotilló de Vilanova i la Geltrú, traduït i adaptat per Eva Peribáñez.
* 1966: Quarante carats. Obra en 2 actes i 12 quadres. Estrenada al Théâtre de la Madeleine de París, el 30 de setembre de 1967.
* 1966: Quatre pièces sur un jardin. Estrenada al teatre dels Bouffes-Parisiens, el 6 de febrer de 1969.
* 1971: Folle Amanda. Estrenada al teatre dels Bouffes-Parisiens de París.
* 1972: Une rose au petit déjeuner. Estrenada (1973) al teatre dels Bouffes-Parisiens de París.
* 1974: Peau de vache. Estrenada (1976) al teatre de la Madeleine de París.
* 1978: Le Préféré
* 1980: Potiche
* 1984: Lily et Lily. Estrenada al Théâtre Antoine de París el 1985.
* 1985: Le Big Love
* 1990: Magic palace
* 1990: Lætita
* 1991: L'Ombre de Stella
* 1994: Le Peignoir rouge

### Assaigs i memòries

* 1999. Les seigneurs du rire
* 2001. Quatre années sans relâche
* 2002. Hollywood solitude

### Novel·les

* 1992. Gustave et Louise
* 2006. Un génie, ce petit

## Enllaços externs

* Pierre Barillet a l'IMDB

## Referències

* ↑ «Obres teatrals». París: vilacasas.org. [Consulta: 8 gener 2015].
* ↑ «Estrena de l'Escotilló Per la Fira fa ‘Flor de cactus' de Barillet i Gredy». Diari de Vilanova, 9 novembre 2009 (2009-11-09), pàg. 65.
# Gafarró de Príncipe

El gafarró de Príncipe (Crithagra rufobrunnea) és un ocell de la família dels fringíl·lids (Fringillidae).

## Hàbitat i distribució

Viu als clars del bosc i terres de conreu de les illes de Príncipe i São Tomé.

## Referències

* ↑ «Gafarró de Príncipe». Cercaterm. TERMCAT, Centre de Terminologia. Rev. 10/04/2022(català)
# Maratesi

Maratesi o Maratèsion (en llatí Marathessium, en grec antic Μαρθήσιον) era una ciutat de Jònia, al sud d'Efes, prop de la frontera amb Cària. Esteve de Bizanci diu que era una ciutat de Cària.
La ciutat va pertànyer un temps a Samos, però la va bescanviar amb Efes per la ciutat de Neàpolis, segons Estrabó.
És probablement la moderna Skalcanova, però alguns autors l'identifiquen amb Pigela.

## Referències

* ↑ Smith, William (ed.). «Marathesium». Dictionary of Greek and Roman Geography (1854). [Consulta: 11 gener 2021].
# Quaranta rugents

Els quaranta rugents (originalment en anglès: Roaring Forties) és el nom que donen, especialment els navegants, a les latituds entre el paral·lel 40º sud i el paral·lel 50° sud, s'anomenen així pels vents dominants de l'oest bulliciosos. Com que hi ha poca massa de terra que els alenteixi, aquests vents són especialment forts a l'hemisferi sud, especialment al sud de l'oceà Índic. les latituds de 50º és quan aquests vents són més forts.
Els vents d'aquesta banda de latitud han estat significatius en la ruta dels vaixells de vela clípers. Probablement el primer a identificar-los va ser el neerlandès Henderik Brouwer el 1610 per utilitzar-los en fer un viatge ràpid per l'Índic en la ruta de Batavia.

## Vegeu també

* Cinquanta furiosos
* Seixanta cridaners

## Referències

* ↑ «El Neutrogena s'endinsa en els quaranta rugents». barcelonaworldrace.org, 20-01-2015. Arxivat de l'original el 2018-11-19. [Consulta: 18 novembre 2018].

## Enllaços externs

* Vaixells Clipper en mal temps Arxivat 2012-09-10 a Wayback Machine.
# Seo Joon-yong

    En aquest nom coreà, el cognom és Seo.
Seo Joon-yong (14 de març de 1988) és un ciclista sud-coreà, professional des del 2009 i actualment a l'equip KSPO. Ha participat en els Jocs Olímpics de 2016.

## Palmarès en ruta

* 2008
** Vencedor d'una etapa al Tour de Corea
* 2012
** Vencedor d'una etapa al Tour de Tailàndia
* 2013
** Vencedor d'una etapa al Tour de Corea
* 2014
** Campió de Corea del Sud en ruta
** Vencedor d'una etapa a la Volta a Hokkaidō
* 2015
** 1r al Tour de Guam
** Vencedor d'una etapa al Tour de Langkawi
* 2017
** Vencedor d'una etapa al Tour de Tailàndia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Guilhem de Mur

Guilhem de Mur (fl. darrer quart del s. XIII) fou un trobador occità, probablement originari de Lo Mur de Barrés.

## Vida

Guilhem de Mur fou un trobador contemporani de Guiraut Riquier, amb qui intercanvià diverses composicions, i com ell, present en la cort del comte Enric II, comte de Rodés de 1270-1304. De Guilhem de Mur se'n conserva una cançó de croada i la resta de la seva obra, set composicions més, són intercanvis amb altres trobadors: quatre partiments amb Guiraut Riquier, dos amb Enric de Rodés i un tornejament amb quatre intervinents: els tres ja mencionats més un tal Marquès, no identificat.

## Obra

* (226,1 = 248,25 = 140,1a = 296,1) De ço dont ieu soi dobtos (tornejament amb Guiraut Riquier, Enric II de Rodés i un tal Marqués)
* (226,2) D'un sirventes far mi sia dieus guitz (cançó de croada)
* (226,3 = 248,36) Guilhem de Mur, chauzetz d'esta partida (partiment amb Guiraut Riquier)
* (226,4 = 248, 37) Guilhem de Mur, que cuia far (partiment amb Guiraut Riquier)
* (226,5 = 140, 1b) Guillem de Murs, .I. enujos (partiment amb Enric II de Rodés)
* (226,6a = 140, 1c) Guilhem, d'un plait novel (partiment amb Enric II de Rodés)
* (226,7) Guiraut Riquier, pois qu'etz sabents (partiment amb Guiraut Riquier)
* (226,8) Guiraut Riquier, segon vostr' escient (partiment amb Guiraut Riquier; el comte de Rodés en fa de jutge)

## Referències

* ↑ La hipòtesi de Milà que fos de Mur del comtat de Pallars, sembla que cal descartar-la.
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Saverio Guida, Jocs poetici alla corte di Enrico II di Rodez, Modena 1983
* Ruth Harvey / Linda Paterson, The Troubadour Tensos and Partimens: A Critical Edition, 3 vol., Cambridge 2010,
* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Guilhem de Mur és el número PC 226]

## Vegeu també

* Llista de trobadors i trobairitz

## Enllaços externs

* http://www.rialto.unina.it/BdT.htm
* http://trobadors.iec.cat/autors_obres_d.asp?autor=Guillem%20de%20Mur
* http://troubadours.byu.edu/PC/PC-226/226%20-%20Guilhem%20de%20Mur.htm
# Paraplagusia bilineata

Paraplagusia bilineata és un peix teleosti de la família dels cinoglòssids i de l'ordre dels pleuronectiformes que es troba des de les costes del Mar Roig i de l'Àfrica oriental fins a les Filipines, el sud del Japó, Nova Guinea i el nord-est d'Austràlia.

## Referències

* ↑ The Taxonomicon (anglès)
* ↑ FishBase (anglès)
# Gafarró d'Ankober

El gafarró d'Ankober (Crithagra ankoberensis) és un ocell de la família dels fringíl·lids (Fringillidae).

## Hàbitat i distribució

Habita zones arbustives a la llarga de les muntanyes del centre de Etiòpia.

## Referències

* ↑ «Gafarró d'Ankober». Cercaterm. TERMCAT, Centre de Terminologia. Rev. 10/04/2022(català)
# Pierre Aylagas

Pierre Aylagas (Perpinyà, 24 de juliol de 1942) és un polític francès i nord-català, diputat a l'Assemblea Nacional Francesa.

## Biografia

Va treballar com a professor de matemàtiques de 1963 a 2000, però ha estat més conegut com a assessor tècnic de rugbi de 1976 à 2000 i antic jugador i després entrenador de l'Étoile Sportive Catalane d'Argelers. També ha estat entrenador de la selecció del Rosselló i posteriorment de l'equip universitar ide França, campió del món el 2000.
Políticament és conseller general des de 1998 i alcalde d'Argelers des de 2001. A les eleccions municipals de 2008 la seva llista va obtenir el 69% dels vots en la primera volta. Es va presentar a les eleccions legislatives franceses de 2007 per la quarta circumscripció dels Pirineus Orientals superant al candidat oficial del Partit Socialista, Olivier Ferrand, en la primera volta amb el 17,92% dels vots vàlids i en la segona volta amb el 49,75%. Novament fou candidat en els eleccions de 2012 i aconseguí imposar-se en la segona volta a la diputada sortint Jacqueline Irles, obtenint el 35,98% dels sufragis. En aquesta legislatura forma part de la comissió d'afers socials.
Pierre Aylagas fou un dels 500 electes que apadrinaren la candidatura de Ségolène Royal a les eleccions presidencials de 2007.

## Mandats

* de 1998 a 2012 : conseller general dels Pirineus Orientals (cantó d'Argelers)
* 2001-2016 : alcalde d'Argelers
* 2001-2006 : president de la comunitat de comunes de les Alberes (8 comunes)
* des de 2007 : president de la comunitat de comunes de les Alberes i de la Costa Vermella (12 comunes), sorgida de la fusió de la comunitat de comunes de la Costa Vermella i de la comunitat de comunes de les Alberes
* des de 2012 : diputat de la 4a circumscripció dels Pirineus Orientals

## Funcions

* President de la comissió de turisme al Consell General dels Pirineus Orientals
* President del comitè departamental del turisme dels Pirineus Orientals
* President del centre de gestió dels Pirineus Orientals

## Condecoracions

* Cavaller de l'Orde de les Palmes Acadèmiques

## Referències

* ↑ Liste des citoyens ayant présenté les candidats à l'élection du Président de la République a legifrance
* ↑ «Liste des élus au conseil général des Pyrénées-Orientales.». Arxivat de l'original el 2012-08-19. [Consulta: 20 octubre 2015].
* ↑ «Les commissions du conseil général des Pyrénées-Orientales.». Arxivat de l'original el 2012-06-03. [Consulta: 20 octubre 2015].

## Enllaços externs

* Bloc de Pierre Aylagas Arxivat 2016-03-03 a Wayback Machine.
* Vila d'Argelers
* Fitxe al web de l'Assemblea nacional
# Claudi II

Claudi II és el nom dels següents personatges:
* Claudi II el Gòtic, emperador romà (268-270)
* Claudi II d'Aumale (Joinville, 1526 - La Rochelle, 1573), marquès de Mayenne i duc d'Aumale (1550-73)